માણસ ભાષાની અભિવ્યક્તિ મુખ્યત્વે ત્રણ રીતે કરે છે. બોલીને, લખીને અને સંકેતો દ્વારા. મોમાં પડીકી ઓરી બોલતો નવજુવાન ‘દએક ભાઆ ઉદી ઈતે બોએ એ.’ પછી સામેની વ્યક્તિ એ સમજી ન શકે ત્યારે સંકેતોનો ઉપયોગ કરે છે. તમે તો “આપ ભી બોલીએ જુબાં કેસરી” કહી ને છૂટી ગયા પણ અમે ભારતની બધી ભાષા અને બોલીઓનું સંશોધન કર્યું છે. અમને કેસરી નામની કોઈ ભાષા કે બોલી જડી નથી. મોંમાં પડીકી ઓરીને બોલાય છે તે ભાષા લોકબોલીમાં તો છે પણ રેકોર્ડ પર નથી. અમારે કરવું શું? જેમ બાહુબલી ફિલ્મમાં કાલકેય નામના પાત્ર માટે ખાસ ભાષા વિકસાવવામાં આવી હતી એમ તમે કોઈ નવી ભાષા તો નથી વિકસાવીને? જો વિકસાવી હોય તો ગૃહિણીઓ અને નોન-જુબાં કેસરીયાતો માટે તાત્કાલિક આ ભાષાના વર્ગો ચાલુ કરો જેથી રજાના દિવસે મોમાં પડીકી ઓરીને ટીવી સામે બેસી રહેતા પતિ સાથે અગત્યની ચર્ચાઓ વિના મુશ્કેલીએ થઇ શકે.